கேள்வி: ஷா சுஜா துராணி - வாழ்க்கை பற்றி நீங்கள் என்ன அறிந்துள்ளீர்கள்?
பதில்: 1798 முதல் 1801 வரை ஹெறாத் நகரம் மற்றும் பெசாவர் ஆளுநராக சுஜா இருந்தார். 1801 அக்டோபரில் (இவரது சகோதரர் ஜமான் ஷா பதவி நீக்கம் செய்யப்பட்ட பின்னர்) ஆப்கானித்தானின் மன்னராக தன்னை அறிவித்துக் கொண்டார். 1803 ஜூலை 13 அன்று முறையாக அரியணை ஏறினார். ஆப்கானித்தானில், பாரம்பரியமாக ஒரு பார்வையற்றவர் அமீராக இருக்க முடியாது, எனவே சுஜாவின் மாற்றாந்தாய் சகோதரர் மஹ்மூத் ஷா ஜமானைக் குருடாக்கினார், ஆனால் கொல்லப்படவில்லை. 1803இல் ஆட்சிக்கு வந்த பிறகு, சக்திவாய்ந்த பராக்சாய் குடும்பத்துடனான மோதலை முடிவுக்குக் கொண்டுவந்தார். அவர்களுடன் ஒரு கூட்டணியை உருவாக்க, சுஜா அவர்களின் சகோதரி வஃபா பேகத்தை மணந்தார். 1809 ஆம் ஆண்டில், பிரான்சின் ஆப்கானித்தான் மற்றும் பஞ்சாப் பகுதி மீதான படையெடுப்பிலிருந்து தற்காத்துக் கொள்ளும் ஒரு வழிமுறையாக, சுஜா ஆப்கானித்தானை பிரித்தானிய இந்தியாவின் மாகாணங்களும், ஆட்சிப் பகுதிகளும் சேர்த்தார். 1809 ஆம் ஆண்டில், ஆப்கானித்தானில் ஒரு பிரித்தானிய தூதுகுழு ஆப்கானித்தானுக்கு அனுப்பப்பட்டது. ஜூன் 1809 இல், சுஜா மஹ்மூத் ஷா துராணியால் நிம்லா போரில் தோற்கடிக்கப்பட்டு பஞ்சாபிற்கு நாடுகடத்தப்பட்டார். அங்கு ஜஹாந்தாத் கான் பமிசாயால் கைது செய்யப்பட்டு அட்டோக் (1811–1812) சிறையில் அடைக்கப்பட்டார். பின்னர் அட்டா முகமது கானால் காஷ்மீர் (1812–1813) அழைத்துச் செல்லப்பட்டார். மஹ்மூத் ஷாவின் மந்திரியான பதேகான் இரஞ்சித் சிங்கின் இராணுவத்துடன் இணைந்து காஷ்மீரை ஆக்கிரமித்தபோது, சுஜா சீக்கிய இராணுவத்துடன் வெளியேற முடிவு செய்தார். 1813 முதல் 1814 வரை இலாகூர் சிறையில் அடைக்கப்பட்டிருந்தார். இந்தியாவில் இருந்த காலத்தில், தன்னிடமிருந்த கோகினூர் போல புகழ் பெற்ற தரியா-இ-நூர் (ஒளியின் கடல்) என்ற வைரத்தை இரஞ்சித் சிங்கிடம் ஒப்படைக்க வேண்டிய கட்டாயம் ஏற்பட்டது. இலாகூரில் இரஞ்சித் சிங்கின் காவலில் இருந்து சுஜா லூதியானாவிற்குச் சென்று பிரித்தானிய கிழக்கிந்திய நிறுவனத்திடம் தஞ்சமைடைந்தார். 1818 முதல், சுஜா கிழக்கிந்திய நிறுவனத்திடமிருந்து ஓய்வூதியம் பெற்று தனது குடும்பத்துடன் ஆடம்பரமான பாணியில் வாழ்ந்தார். சுஜா முதலில் லூதியானாவில் தங்கியிருந்தார். லூதியானாவில் இவர் தங்கியிருந்த மாதா ராணி சௌக் பிரதான அஞ்சல் நிலையமாக செயல்படுகிறது. இங்கு இவர் தங்கியிருந்ததை நினைவுகூரும் வகையில் ஒரு வெள்ளை பளிங்கு கல் வைக்கப்பட்டது. 1833 ஆம் ஆண்டில், பஞ்சாபின் இரஞ்சித் சிங்குடன் சுஜா ஒரு ஒப்பந்தத்தை ஏற்படுத்திக் கொண்டார். ஒப்பந்தம் மூலம் இவர் தனது படைகளை பஞ்சாப் வழியாக ஆப்கானித்தானுக்கு அணிவகுத்துச் செல்ல அனுமதிக்கப்பட்டார். அடுத்த ஆண்டு, சீக்கியப் படைகளுடன் சேர்ந்து காந்தாரம் மீது போர் தொடுத்தார். அரி சிங் நல்வா தலைமையிலான சீக்கியர்கள் பெசாவரைத் தாக்கினர். காந்தகார் போரில் தோற்கடிக்கப்பட்ட சுஜா தப்பி ஓடினார். சீக்கியர்கள் தங்கள் பங்கிற்கு பெசாவரை மீட்டெடுத்தனர்.
கேள்வி: ஷா சுஜா துராணி - நூல் ஆதாரங்கள் குறித்து விரிவாக சொல்லுங்கள்.
பதில்: * * * * *